 Waxa kaloo uu ka hadlay xaaladda abaareed ee dalka ka taagan iyo saamaynta ay ku yeelatay dad iyo duunyaba, waxaanu yidhi; Xaalad abaareed oo aad u adag ayaa dalka ka jirta, sannadahan dambena way innagu soo noqnoqotay, sidaad la socoteen sannadkii hore ee dhammaaday horaantiisii dalka abaar ayaa ka dhacday taas oo u badnayd dhinaca gobollada galbeedka, sannadkan hadda dhammaadayna abaar ayaa dalka ka dhacday taas oo u badan gobollada bariga dalka, inta baddana waxaynu kaga samato-baxnaa iskaashiga bulshada iyo xukuumadda. 